IDEA Entrepreneurship Centre er Syddansk Universitets kompetencecenter for iværksætteri, innovation og kreativitet. IDEA dækker alle universitets campusser og alle fakulteter. IDEA tilbyder universitetsstuderende og alumner kurser, events, workshops, udviklingsprogrammer m.m. inden for innovation og entreprenørskab. Universitetets undervisere kan hente inspiration, hjælp og værktøjer hos IDEA. IDEA arbejder tæt sammen med eksterne partnere; iværksættere, erhvervsledere, rådgivere og investorer og bidrager til videnskredsløbet mellem universitetet og det omkringliggende samfund.